As carioferinas (d'o griego Karion, «nuclio», y de l'anglés transfer, «transferencia», en o sentido de «transferideras d'o nuclio») son un grupo de proteínas implicadas en o transporte de moleculas a traviés d'a envoltura nucleyar. Se diz que actúan como importinas quan importan moleculas dende o citoplasma enta o nuclio y que actúan como exportinas quan el fan a la contra. Bellas proteínas miembros d'iste grupo funcional se muestran capables ta realizar as dos funcions, altras no en pueden fer si que una, estando importinas plenas, u exportinas plenas. as carioferinas fan parte d'a superfamilia d'a importina β, en a qual se i concaben proteínas que manifiestan semellanzas estructurals importants.